Jyllandsposten, 1841-06-01
Det er bekjendt, at dette Spil udmærker sig især derved fremfor alle Andre, at det lykkelige Tilfælde her ikke afgjør Spillets Udfald, idet et hurtigt Blik, Klogskab og Forsigtighed er det Afgjørende. Den, som derfor antager det som blot et Middel til Tidsfordriv eller ogsaa for intet Andet end et Øvelsespil for unge Militaire, har fattet et meget indskrænket Begreb om dets Værd. Meget mere yder det det tænkende Hoved en aandfuld og opmuntrende Underholdning i Fritimer og er tillige et Middel til at skjærpe Eftertanken, øve dømmekraften og Aandsnærværelsen, at anspore Virksomheden og Tilliden til sig selv og lære Fatning og Rolighed i farefulde Stillinger, og selv at føre til Maadehold i Lidenskaber. Desaarsag have og til enhver Tid de meest tænkende Mænd, Fyrster og Lærde, fundet Smag deri, saaledes som det og til alle Tider har erhvervet sig alle Nationers Agtelse, som kun ikke staae paa det laveste Culturtrin. Saaledes er det bekjendt hos de orientalske Folkeslag, isærdeleshed hos Perserne, Mongolerne, Tartarerne, Chineserne og Jndierne. J Koranen ere alle Spil Muhamedanerne forbudne; kun dette gjør en Undtagelse herfra. J alle europæiske Lande er det en bekjendt og fortrinlig agter Underholdning paa de høiere Steder. J Tydskland er det vel først i Midten af det 16de Aarhundrede blevet almindeligt, men ogsaa stedse blevet agtet. J Jtalien efterlader ikke sjelden en Døende i sit Testament et Schachspil til sin Arving. J England er det i de store Stæders Kaffehuse og især paa Søreiser en almindelig Dagsunderholdning; flere agtede Familier have laant deres Vaaden fra dette Spil og endogsaa den kongelige Skatmester er siden Wilhelm Erobrerens Tid, som selv var en meget øvet Schachspiller, kaldt deraf execheur. Stedet og Tiden, da det blev opfundet, saavelsom dets Opfinders Navn, er vel ei nøie bekjendt, men Spillets hele indvortes Beskaffenhed, Kongens Udduelighed, Figurernes oprindelige Benævnelse, Maaden at spille paa, som forudsætter legemlig Rolighed og fornemmelig dets Navn, synes at tyde hen paa en østerlandsk Smag og Opfinder. Jmidlertid er det vel vidst, at det er blevet bekjendt i Persien under Costru Nushirvan, ( 5799) en Samtidig af Justinian 1., og derpaa over Arabien er kommet til de vestlige Lande, saaledes som det og er meer end sandsynligt, at Chineserne allerede idetmindste 200 Aar før vor Tidsregning have kjendt det Af de i denne Tid i Kjøbenhavn udkomne Regler for Schachspilllet efter de første Schachspillere, hvoraf 400 Expl. ere trykte, er saaledes det halve Oplag allerede udsolgt, hvilket dog vidner om, at Jnteressen, for Spillet er tilstede. J de fleste Klubber i Kjøbenhavn, saavelsom Læse= og Studenterforeningen, finder man adskillige Schachspil i Gang, dog savner man endnu i Hovedstaden en egentlig Schachklub, som i Paris, London og Berlin, men det vil sikkerlig ikke vare længe, forinden den oprettes, da man af det Kehletske Kaffehuus har erfaret, at ikke mindre end 15 Schach spil her hver Aften uophørlig ere i Brug og endog freqventeres af fortrinlige Schachspillere. At vore Provindsialklubber snart ville følge dette priisværdige Exempel, er ikke meere end hvad man tør vente, hvorved det evindelige Korttærsken dog forendeel vilde blive afløst med Spil af ædlere og høiere Natur.